Am 6. Merz 1957 sin d Goldkischte un s Ashantiland unabhängig wore as Ghana unter em Premierminischter Nkrumah. Noch ere Volksabstimmig isch au s britisch Mandatsbiet Britisch-Togoland em neje Staat byydrätte, dää Deil vu dr ehmolige dytsche Kolonii Togo, wu syter em Änd vum Erschte Wältchrieg unter britischer Veraltig gstanden isch. D Verbindige zue Großbritannie sin aber nie abbroche wore. As erscht schwarzafrikanisch Land isch s e Vollmitglid im Commonwealth of Nations wore.